b'\n_START_ARTICLE_\nCola\n_START_PARAGRAPH_\nCola er en kullsyreholdig drikk, vanligvis med brunsvart farge som blant annet inneholder koffein. Smaken p\xc3\xa5 denne brusen er ogs\xc3\xa5 ofte en blanding av vanilje, kanel og sitrusfrukter. Navnet kommer fra kolan\xc3\xb8tten, som var den originale koffeinkilden i cola. Coladrikker er ofte s\xc3\xb8tet med sirupssukker eller et kunstig s\xc3\xb8tningsmiddel som sukralose.\n_START_SECTION_\nOppfinneren\n_START_PARAGRAPH_\nJohn Stith Pemberton (8. juli 1831\xe2\x80\x9316. august 1888) oppfant leskedrikken Coca-Cola. Han var  apoteker fra Chinquapin i Nord-Carolina.\n_START_SECTION_\nSkadevirkninger\n_START_PARAGRAPH_\nForskere ved universitetet i Ioannina i Hellas har p\xc3\xa5vist at overdreven coladrikking f\xc3\xb8rer til lave kaliumverdier i blodet, som kan gi hypokalemi. Pasientene som hadde drukket fra to til ni flasker cola i d\xc3\xb8gnet hadde utviklet muskelsvakhet som varierte fra mindre grad av lammelser til paralyse. Det viste seg imidlertid at samtlige pasienter ble helt bra igjen, og at muskelsmertene helt forsvant, etter at de fullstendig kuttet ut colaen. Selv koffeinfri cola kan for\xc3\xa5rsake hypokalemia, ettersom drikken ogs\xc3\xa5 inneholder fruktose.'